
Сочэ псори щыпшх хъунукъым
ЩIымахуэ Олимп Джэгухэр Сочэ щыщекIуэкIкIэ, языныкъуэ ерыскъыхэкIхэр щрамыгъэщэну ягъэхъыбарри, пэж?
Краснодар крайм и Роспотребнадзорым игъэнэIуащ Олимп Джэгухэр щекIуэкIкIэ, ерыскъы зэмылIэужьыгъуэхэр шхапIэхэм щрамыгъэщэну. Абы хохьэ, лы хьэжа зыхэлъ макароныр, езыр-езыру ягъэхьэзыра псыIэфI, фадэ хуэдэхэр, мыгъэпщта шэм къыхэщIыкIа кхъуейлъалъэр, унагъуэм щащIа фIэIугъэхэр, нэгъуэщIхэри.
Ахэр зыгъэувар СанПиН-ращ. Къыхэбгъэщмэ, ахэр щрамыгъэщэн хуейр Сочэ и закъуэкъым, атIэ Урысейм и къалэ псоми а унафэм щытетын хуейщ сыт щыгъуи. Ар къыщIыхалъхьари цIыхухэм а ерыскъыгъуэхэр емызэгъыу къыщызэIигъэхьэ куэдрэ къызэрыхъурщ.
Тхуапэ нэхърэ нэхъыфIщ
Мы гъэм и фокIадэм щыщIэдзауэ школакIуэхэм щыгъын зэщхьхэр яIэн хуейуэ жаIэ.
Къэрал Думэм и депутатхэр иджыпсту йолэжь школакIуэхэм я щыгъыныр зэщхьу щытыным теухуа законым и проектым.
«ФокIадэм и 1-м лэжьэн щIэзыдзэ «УФ-м щекIуэкI егъэджэныгъэм ехьэлIауэ» законым къызэрыщыгъэлъэгъуамкIэ, мы Iуэхум унафэ щытращIыхьыну хуитщ хэгъуэгухэмрэ курыт школхэмрэ. Абы теухуа законыщIи дыхуейкъым, — жиIащ Къэрал Думэм ЕгъэджэныгъэмкIэ и комитетым и Iэтащхьэм и япэ къуэдзэ Смолин Олег. – Къэралым и школакIуэ псори щыгъын зэщхькIэ пхуэпэну къыхэплъхьэныр егъэлеящ. Ар къэрал бюджетым щыщ ахъшэкIэ ебгъэдмэ, сом мелард 50-м нэблагъэ текIуэдэнущ. А ахъшэмкIэ сабий псори пхуэгъэшхэнут — школакIуэхэм я нэхъыбэм япкърыт узыфэхэр къызыхэкIыр тэмэму зэрамыгъашхэрщ».
«АиФ».
